தன்னாலானவரை மகாபாரதக் கதையை காரணார்த்தங்களோடு கூறியிருக்கிறார் என்று தான் சொல்ல வேண்டும். மாயங்கள் எல்லாம் கட்டவிழ்க்கப்படுகின்றன. அது நமக்கு பேரதிச்சியாய் அமைகிறது. அதனூடே இன்னுமொரு கேள்வியும் நம்முன்னே எழுகிறது. இரண்டாம் இடத்தில் இருக்கும் பீமனை மையமாக்கி கூறும் போதே இத்தனை இரகசியங்கள் கட்டவிழ்க்கப்படுகிறதெனில் ஒவ்வொருவராய் மையம் வைத்து தர்க்கம் செய்ய ஆரம்பித்தால் இதிகாசத்தின் நிலை என்னவாக இருக்கும் ?